Museu di Bastia

U museu di Bastia si trova in u quartieru di a citatella, in i lochi di l'anzianu palazzu di i guvernatori. Hè un museu municipale, chì tratta di a storia di a cità di Bastia . Ci sò dinù mostre tempuranee chì sò urganizate ogni annu.

 U palazzu 
U Palazzu di i Guvernatori, hè un munumentu storicu di a cità di Bastia, à u core di u quartieru storicu di a citatella . Era a residenza di i guvernatori ghjenuvesi, dopu cù i Francesi hè diventatu una caserma militare è oghje un museu.

A prima furtificazione data di l'annu 1380, quandu u guvernatore ghjenuvese Leonello Lomellini fece custruisce una furtificazione mudesta, un picculu castellu nant'à un promuntoriu vicinu à a cala di Ficaghjola è a marina di piscadori di Portu Cardu, detta bastia o castellu della bastia. 

Ma hè un seculu dopu à a so creazione chì a torre iniziale divintò a residenza di i guvernatori. U palazzu allughjava l'appartamenti di u guvernatore. Era u so locu principale di residenza. Era ancu a sede di a corte di ghjustizia. Ci era una caserma pè i suldati, parechje cappelle. C'era dinù parechje cellule di prigiò particularmente insalubre. Ci era ancu parechje cisterne per l'acqua  .

 E cullezzione 
U tema di u museu di Bastia hè quellu di a storia di a cità, piazzata in a storia di a Corsica. Trè assi spiccanu : a storia urbana di Bastia, Bastia cum'è centru di putere (Ghjenuvese, Anglu-Corsu è dopu francese), è infine e cullezzione Fesch è Carlini.

 A storia urbana di Bastia 
E prime sale sò cunsacrate à a storia urbana di Bastia. Pudemu seguità a so evuluzione in u tempu à traversu una seria d’opere d’arte chì rapresentanu a cità à diverse epiche. Scupremu in particulare l'influenza ghjenuvese in l'urbanisimu è l'architettura.

 stanza 1 : Bastia, mudellu di e cità corse di u liturale 
Bastia ùn era ch'è una piccula marina di piscadori nanzu ch'elli ghjunganu i Ghjenuvesi. In l'anni 1378-1380, Leonello Lomellini, cummerciante ligure, face custruisce una furtificazione, chjamata Castello della Bastia o Il Fortino po a Bastia in u locu di l'attuale Citadella . Bastia hè natu. Hè custituitu da una cità alta, Terra Nova, di fronte à a cità bassa, più vechja, Terra Vechja  .
centro|miniatura|400x400px| Mudellu di a cità di Bastia : Terra Nova è Terra Vechja
miniatura|Lastra di cummemurazione per una funtana (1604)
centro|miniatura|400x400px| Vue de Bastia depuis Toga, di Louis-Auguste Lapito (1844)
centro|miniatura|400x400px| Vista di Bastia, Michel Storelli, 1863
centro|miniatura|400x400px| Lastra di a funtana di Ficaghjola, 1488. Cita u nome di u guvernatore ghjenuvese di l'epica, Raffaello Grimaldi.
centro|miniatura|429x429px| Lastra di una funtana datata di u 1514, situata carrughju di u Colle in Bastia. L'iscrizzione si riferisce à u guvernatore Francesco Salvago. Si vede San Ghjorghju, patrone di Ghjenuva, chì tomba u dragone
centro|miniatura|400x400px| Vista di Bastia, Lucien Peri, prima metà di u XXu seculu seculu, museu di Bastia

 sala 2 : Trà Terra Vechja è Terra Nova 
A cità di Bastia hè strutturata intornu à i dui quartieri di Terra Nova, a cità alta circundata da i bastioni di a Citatella, è di Terra Vechja, a cità bassa, cità aperta cù u so portu. Da a fine di u XVIIIu seculu, sti dui quartieri diventanu emblematiche di l'identità di Bastia. Sò stati immurtalizati da tanti artisti corsi, francesi è stranieri  .
centro|miniatura|400x400px| Bastia, litografia di Bourgeois de Mercey, 1860
centro|miniatura|511x511px| Carrughju di Bastia, Albert Gillio, prima metà di u XXu seculu
centro|miniatura| Vista di u Vechju Portu di Bastia, Albert Gillio, 2 quartu di u XXu seculu
centro|miniatura|Vue du Vieux-Port et de la citadelle de Bastia, di José Fabri-Canti (1939)

 sala 3 : Fiure d'una cità corsa 
Parechje opere chì rapresentanu à Bastia si ponu vede in sta sala, cum'è i quadri di u pittore Albert Gillio (1892-1964).

 sala 4 : Una cità marcata da influenza ligure 
Fundatu da i Ghjenuvesi à a fine di u seculu XIV, Bastia hè mercata di manera prufonda da l'architettura ligure. E case di u Vechju Portu è di a Citatella ne portanu sempre tracce, cum'è l'usu di l'ardesia nera impurtata da u rughjone di Lavagna, o i decoru di i purtò, tippici di u rughjone di Ghjenuva  .
centro|miniatura|400x400px| Soprusciu in teghja (ardoise) di Lavagna di A Casetta, in Citatella 
centro|miniatura|570x570px| Purtone di a casa Levanto, situata in u quartieru di u Vechju Portu di Bastia, datata u 1618.
centro|miniatura|400x400px| Funtana di marmeru cù l'arme di a famiglia Zerbi, in Bastia, XVII seculu

 sala 5 : Un stile di vita urbanu talianu 
Da a fine di u XVIu seculu à u principiu di XVIIIu seculu, Bastia hè l'esempiu d'una cità marcata da l'influenza taliana. A cità face parte di u Dominio Ghjenuvese ma hè vicina di a Tuscana. Si sviluppa una nutabilità chì s'arricchisce cù i scambii cun l'Italia. I scambii si facenu dinù pè i studii : Hè u tempu chì i ghjovani corsi vanu à furmassi in l'università di Pisa, Roma o Bologna.

Sta sala presenta mobili è ogetti truvati in Bastia è chì venenu da l'attelli taliani  .
centro|miniatura|400x400px| Piatti liguri (Ghjenuva è Albisola) è tuscani (Montelupo), di u seculu XVI à u seculu XVIII

 Bastia centru di i puteri 
E sale situate à u pianu supranu sò dedicate à Bastia cum'è u centru di u putere. Bastia era a capitale di a Corsica à l'epica ghjenuvese, è u palazzu era a residenza di u guvernatore di Corsica. E sale chì seguitanu ci mostranu a piazza di Bastia in e rivoluzione di Corsica, dopu a francizazione sott'à a Rivuluzione è infine l’Imperu  . E rivuluzione di Corsica, contr'à u putere ghjenuvese principianu in u 1729 : hè a guerra di 40 anni. Sboccanu nant'à u guvernu di Pasquale Paoli (1755-1769) è si finiscenu cù a cunquista francese è a battaglia di Ponte Novu in u 1769.

 sala 6 : Bastia, capitale di a Corsica ghjenuvese 

 I simbuli di u putere genuvese 
À u seculu XIlI, Ghjenuva piglia u cuntrollu di a Corsica. Tandu, a Republica era una putenza e più forte in u Mediterraniu, è pussede numerosi territorii : hè u Dominio Ghjenuvese . Da u 1562 à u 1769, Bastia diventa a sede di u putere ghjenuvese. Esciutu di a nubiltà ghjenuvese, u Guvernatore avia un gran putere. Assicura l'applicazione d'una legislazione specifica in Corsica : les Statuti civili et criminali . A pupulazione corsa hè rapresentata da i notabili, i « Nobili Dodici » è i « Nobili Sei ». In u 1637, i Genuvesi stabiliscenu a Corsica cum'è un regnu, u Regno di Corsica, è Bastia ne diventa a capitale. A Corsica occupava dunque un locu speziale ind’è u duminiu genuvese. À u principiu di u seculu XVIII seculu, cresce a tensione in Corsica. Purteranu à a ruttura cù Ghjenuva : hè a guerra di 40 anni (1729-1769)  .

Tandu, à a fine di u 17u seculu è à u principiu di u 18u seculu, Bastia hè a cità a più impurtante, a più ricca, è a più bella di Corsica. Cuncentra tutti i puteri : amministrativu (cù u guvernatore), ghjudiziariu (cù u vicariu), religiosu (cù u vescu), ecunomicu (ci sò assai grandi cummercianti).

In sta sala si ponu vede i simbuli di u putere ghjenuvese. San Ghjorghju, chì hè u patrone di a cità, hè rapresentatu in traccia di tumbà un dragone. Rapresenta a vittoria di u bè nant'à u male. Hè una fiura chì si vede spessu nant'à e case pè i carrughji di Ghjenuva.

U stemma di a cità hè una croce rossa nant'à un fondu biancu. Sta croce si chjama croce di San Ghjorghju. Si ritrova nant'à a bandera di parechji paesi (Inghilterra, Georgia...) è nant'à u stemma di parechje cità di Corsica è di u Mediterraniu (Calvi, Barcellona...). In Corsica si truvava nant'à u stemma di Bastia (si pò vede in a sala 1).

A croce rossa hè tenuta da dui grifoni : un animale miticu, una testa è l'ale d'una acula cù un corpu di leone. Prutegenu a cità di Ghjenuva. Si ponu vede in l'opera Fruntone di a cappella di u cunventu di i Missiunari di Bastia.

centro|miniatura|400x400px| Lastra di u guvernatore Camillo Moneglia, 1619-1620

 A pittura di u doge Giustiniani 
A pittura di u doge Luca Giustiniani hè stata fatta da u pittore olandese Cornelis de Wael (1592-1667). L'opera hè stata creata trà u 1644 è u 1646. U doge hè rapresentatu in vestiti cerimoniali : u mantellu d'ermine, cun culori di purpure è d'oru. Ma sopr'à tuttu tene un scettru è nant'à u so capu ci hè una curona. Mostranu chì u Doge hè rapresentatu cum'è rè di Corsica. 

In u 1637 Ghjenuva hà fattu di a Corsica un reame (Regno di Corsica), è di fatti u doge porta u titulu di "Rè di Corsica". Bastia ne diventa a capitale, hè tandu a cità s'imbellisce assai. Assai sforzi sò fatti per ingrandà, decurà, imbellisce i palazzi, e chjese, e cappelle, i cunventi di Bastia.

In fondu si vede u stemma di a famiglia Giustiniani. Chì face dì u direttore di u museu bastiacciu Sylvain Gregori  : " In stu dipintu, Luca Giustiniani hè difatti rapprisintatu cum'è un Doge di a Republica di Ghjenuva ma dinù cum'è un rè di Corsica : ùn ci hè ch'è da vede i so attributi chì sò a curona, u scettru è u mantellu d'ermine. Ci permette di parlà un pocu d'una partie scunnisciuta di a storia di l'isula è mette in risaltu, in una luce nova, i rilazioni di a Corsica cù i so territorii periferiali italiani è soprattuttu a Liguria. Luca Giustiniani ellu stessu hà campatu in u Palazzu di i Guvernatori"
centro|miniatura|625x625px| Pittura di u doge Luca Giustiniani da Cornelis de Wael (seculu XVII) chì porta u titulu di rè di Corsica

 A pittura d'Andrea Doria 
Andrea Doria (1466 – 1560) era un grande marinaru è omu puliticu ghjenuvese. Hà participatu à parechje battaglie navale in u Mediterraniu. Grazia à ellu, a Republica di Ghjenuva piglia a so indipendenza è cunnosce un periudu di prusperità. Cusì, Ghjenuva hè diventata una putenza aurupeana.

À u capu di a Republica di Ghjenuva, hè statu un grande omu di statu : hè statu un rifurmatore, chì hà mudernizatu a Republica. Hà fattu custruisce bastimenti novi è fattu una custituzione. Hè mortu assai vechju, à 94 anni.

A so vita hè dinù ligata à a storia di a Corsica, longu à u XVIIu seculu.

Sta pittura hè anonima. Hè attribuita à a scola ghjenuvese di u XVIu o di u XVIIu seculu. Andra Doria hè rapresentatu cù u so ghjattu, Dragut.
centro|miniatura|Pittura d'Andrea Doria, scola ghjenuvese, XVIu o XVIIu seculu

 sala 7 : L'elite bastiacce à l'epica muderna 
Sott'à i Ghjenuvesi, ci hè una forte immigrazione ligure versu a Corsica chì hè tandu pocu pupulata. À a so fundazione, Bastia hè una cità aperta à e pupulazione corse è ghjenuvese. Ci hè un veru imbuleghju. Ma certe cariche sò riservate à i ghjenuvesi, ciò chì face chì parechji Corsi si mettenu à u serviziu di prìncipi o di stati stranieri senza rompe cù i so ligami isulani  .

 sala 8 : Guerre è rivuluzione à u 18u seculu 
miniatura|Pittura di Zampaglinu chì sona di culombu

 E rivolte è u guvernu di Paoli 
U seculu XVIII hè un periudu tribulatu. Schjattanu e rivolte in u 1729 contr'à u putere ghjenuvese, chì dumanda l'aiutu da putenze straniere (austriachi è francesi). E rivolte sboccanu nant'à a nascita di un statu corsu indipendente in u 1755, cun Pasquale Paoli chì hè à u capu di u guvernu corsu. Tandu, Corti diventa capitale. Paoli face di u statu corsu una di e prime demucrazie d'Auropa è crea : una muneta, una stamperia naziunale, un'università, un'armata è una cunsulta. Bastia ferma un centru di putere ghjenuvese chì a so autorità hè limitata à territorii liturali. In u 1764 i Ghjenuvesi chjamatu l'aiutu di i Francesi.  

In u 1768 Ghjenuva cede a Corsica à a Francia. E truppe di Paoli è quelle di u rè di Francia s'affrontanu di maghju di u 1769, è dop'à a battaglia di Pontenovu, Paoli parte in esiliu in Gran Brittagna. 

U culombu, chjamatu dinù cornu o conca diventa u simbulu di i rivultati chì sonanu di stu strumentu nanz'à e battaglie. U sonu sinistru di u culombu face a paura à i nemichi. 
centro|miniatura|Culombu di u museu di Bastia, chjamatu dinù cornu o conca

 U ritornu di Paoli è u reame anglocorsu 
Ma cù a rivuluzione francese, volta in Corsica in u 1790. Sbarca in u portu di Macinaghju, in Capicorsu. Tandu hè à prò di l'idee di a Rivuluzione francese. Ma a ripressione ch'ellu trova troppu dura ùn li piace micca è piglia e so distanze cù a Francia.

In u 1794, à a dumanda di Paoli, l'inglesi sbarcanu in Corsica è scaccianu i Francesi. Hè u tempu di u Reame anglocorsu  (1794-1796)  .

Nant'à u stemma di u reame anglocorsu, si vedenu i simbuli di u Reame Unitu è quellu di a Corsica (a testa di moru). Sottu ci hè a spressione "Amici non di ventura". Hè una frasa chì si trova in l'infernu di Dante. Hè stata prununziata da u vicerè di Corsica, Sir Gilbert Elliot, durante u so discorsu quandu u reame hè statu creatu. Stu pannellu era quellu di u scagnu di l'affari maritimi. Hè bislingu inglese è talianu : "The Marine Office - Scagno della Marina".

Ma Pasquale Paoli hè dillusu di l'azzione di Sir Gilbert Elliot è i dui omi ùn si sentenu micca. U reame ùn durerà ch'è dui anni. In u 1796, i Francesi sò di ritornu in Corsica è l'inglesi si ne vanu. Pasquale Paoli si ne và per sempre in Londra, induv'ellu more in u 1807.
centro|miniatura|282x282px|Pittura di Sir Gilbert Elliot

 sala 9 : U Primu Imperu è u principiu di a francisazione 
miniatura|Bustu di Napuleò
Dopu à u 1796, a Corsica passa di manera definitiva sott'à a suvranità francese. Ma ùn vole micca dì chì l'integrazione à a Francia s'hè fatta di manera rapida. A lingua corsa hè parlata da l'inseme di a pupulazione è u talianu ferma a lingua di u scrittu è di l'ammnistrazione. Sott'à u Primu Imperu (1804-1815), a cuntestazione hè repressa di manera assai dura. L'armata diventa un rollu d'integrazione di i Corsi chì facenu carriera. E famiglie ricche accedenu à a nubiltà è si francizeghjanu cusì.

Sott'à Napuleò, hè a cità d'Aiacciu chì piglia u titulu di capitale di a Corsica à u prufittu di Bastia. Hè cusì chì una rivolta schjatta in u 1814 in Bastia, contr'à Napuleò in un cuntestu di crisa ecunomica.

Pocu à pocu, u prucessu d'integrazione à a Francia si face ma ci sò sempre forme di spressione è di resistenza culturale chì anu per scopu a difesa di l'identità corsa.

 sala 10 : Bastia, cità marittima 
centro|miniatura|400x400px| Baullu di marinaru capicursinu
centro|miniatura|490x490px| Vue du Vieux-Port de Bastia di Léon Charles Canniccioni,  1938

 sala 11 : Bastia, una rivuluzione industriale mediterranea 

 sala 12 : L'influenza ghjenuvese in l'arte religiosa corsa 
centro|miniatura|534x534px| A Madunnetta, Madonna di Savona, statua in marmeru intagliata, scola genuvese, circa 1670-1671
centro|miniatura|643x643px| Madonna di i Sette Dulori, Scola Ghjenuvese, XIXu seculu, scultura di legnu.

 sala 13 : Un'arte religiosa corsa, culti è devuzione 
centro|miniatura|454x454px| Gruppu prucessionale di Sant'Eramu, anonimu, da a chjesa di San Giovanni Battista, XVIII seculu seculu

 sala 14 : A lascita Sisco, un seculu di vita artistica corsa 
Natu in Bastia in u 1748, Giuseppe Sisco hà studiatu medicina in Roma prima di esse numinatu prufessore di chirurgia à l'Università di La Sapienza . Diventa dopu u medicu di i papa. À a so morte in u 1830, lascia a maiò parte di a so furtuna à a so cità nativa. U so testamentu stipuleghja chì sta lascita deve permette di finanzà borse di studii in Roma per giuvanotti nati in Bastia è chì volenu fà studii di dirittu, medicina o d'arte belle. Da u 1841 à u 1933, sò cuncesse 50 borse : 12 per a medicina, 1 pè u  dirittu, 37 per l'arte belle (22 in pittura, 4 pè a scultura, 11 pè l'architettura).

Di ritornu in Corsica, st'artisti chì si sò impregnati di a cultura taliana diventeranu architetti, pittori è scultori. Durante guasi un seculu, e so opere alimentanu u mercatu di l'arte corsu è danu nascita à una scola artistica impurtante. Si pò cità : Paul-Augustin Viale, Louis Pellegrini, Albert Gilio, Jean-Mathieu Pekle, Louis Patriarche, Ange Varese, Emile Cambiaggio
centro|miniatura| Landscape in Cap Corse, Albert Gillio, trà 1930 è 1960

 stanza 15 : Bastia, centru culturale 

 stanze 16 è 17 : A cullezzione Fesch 

 sala18 : A cullezzione Carlini 

 Mostre tempuranee 
Ogni annu u museu bastiacciu presenta una mostra nova.

 2011 : Jean-Mathieu Pekle, u scultore di Corsica (1868-1956)   
 2013 : Théodore de Neuhoff, rè di Corsica, principe di chimera   
 2014 : Louis de Casabianca, una mudernità corsa   
 2016 : Corsica Genovese : A Corsica à l'epica di a Republica di Genuva XV XV       
 2017 : Sicreti di naufragi, 50 anni d'archeologia subacquea in Corsica   
 2018 : I Corsi è e migrazioni XVII 17-21​​ seculi   
 2019 : Corsica Imperiale, Napulione III è Corsica   
 2021 : Banditi ! Brigandage et banditisme Corse-Italie, 1600-1940 
 2022 : Mare Furiosu : Pirati è corsari in u Mediterraniu XVI XVI   
 2023 : Corsica 39-45 : I Corsi è a Siconda Guerra Munniali (1939-1945)   
 2024 : Corsica Rumana : Isula mediterranea à l'epica rumana   
 2025 : Napoléon IV, le prince Corse oublié (1856-1879)https://musee.bastia.corsica/napoleon-iv-le-prince-corse-oublie-1856-1879-2/https://www.lemonde.fr/culture/article/2025/09/10/napoleon-iv-un-furtif-prince-imperial_6640211_3246.html 

 Note è referenze 

 Da vede 

 Bastia
 Citadella di Bastia
 Palazzu di i guvernatori
 Lista di i munumenti storichi di Bastia

 Bibliografia 

 Museu di Bastia, Bastia una storia rivisitata : catalogu generale di e cullezzione esposte, Museu di a cità di Bastia, 2011

 Ligami esterni 

 U situ ufficiali di u museu bastiacciu 
 U museu di Bastia : un viaghju educativu 
Categoria:Bastia
Categoria:Pagine con traduzioni non revisionate